钦定古今图书集成/明伦汇编/官常典/第543卷 > 《上安帝请庞参等书》马融
## 钦定古今图书集成/明伦汇编/官常典/第543卷 > 《上安帝请庞参等书》马融

元初中，参为护军校尉，击先零羌，为其所败，乃称病引兵还。坐诈征下狱。校书郎中马融上书请之，书奏，赦参等。

伏见西戎反畔，寇钞五州。陛下愍百姓之伤痍，哀黎
元之失业，殚竭府库，以奉军师。昔周宣𤞤狁，侵镐及
方；孝文，匈奴，亦略上郡。而宣王立中兴之功，文帝建
太宗之号。非惟两主有明叡之资，抑亦捍城有虓虎
之助。是以“南仲赫赫”，列在《周诗》；“亚夫赳赳”，载于《汉策》。
窃见前护羌校尉庞参，文武昭备，智略弘远，既有义
勇果毅之节，兼以博雅深谋之姿。又“度辽将军梁慬，
前统西域，勤苦数年，远留三辅，功效克立。间在北边，
单于降服，今皆幽囚，陷于法网。昔荀林父败绩于邲，
晋侯使复其位；孟明视丧师于崤，秦伯不替其官。故
晋景并赤狄之土，秦穆遂霸西戎。宜远览二君，使参、
慬得在宽宥之科”，诚有益于折冲，毗佐于圣化。